Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 1 Pv 339/12/1104	Bratislava IV, 3.7.2012
EEČ : 2-11-94-2012

U Z N E S E N I E

Trestná vec:	obvinený XXXXX 
Zločin:	Lúpež podľa § 188 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov spáchaný formou spolupáchateľstva podľa § 20 Tr.zák.

Rozhodol: 	prokurátorka Okresnej prokuratúry Bratislava IV
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené vyšetrovateľom OKP OR PZ XXXXX IV pod č.v.s. ORP - XXXXX, pre trestný čin lúpeže podľa § 188 ods.1 Tr.zák. spáchaný formou spolupáchateľstva podľa § 20 Tr.zák., ktorého sa mal dopustiť spolu s ďalšími trestne zodpovednými osobami na tom skutkovom základe, že 
dňa XXXXXv čase 20.00h do 20.30h v XXXXX XXXXX napadol poškodeného XXXXX tým spôsobom, že potom, čo ho nestotožnená osoba úderom do hlavy zhodila na zem, ho mal biť, kopať do neho, následne mal poškodeného pritlačiť na zem tým spôsobom, že ho chytil za ruky a nohy s tým, že nestotožnená osoba vyzvala poškodeného na vydanie peňazí a následne mu vzal z vrecka košele finančnú hotovosť vo výške 35,85€, čím mal poškodenému spôsobiť zranenia s dobou liečenia cca 14 dní, 

lebo je nepochybné, že skutok nespáchal obvinený
Odôvodnenie:
Vyšetrovateľ OKP OR PZ XXXXX IV vedie pod č.v.s. ORP- XXXXX trestné stíhanie obv. XXXXX pre v bode I. zločin lúpeže podľa § 188 ods.1 Tr.zák. spáchaný  formou spolupáchateľstva podľa § 20 Tr.zák. a v bode II. prečin výtržníctva podľa § 364 ods.1 písm.a) Tr.zák. spáchaný formou spolupáchateľstva podľa § 20 Tr.zák.  
Dňa 06.06.2012 predložil vyšetrovateľ PZ tunajšej prokuratúre spisový materiál s návrhom na zastavenie trestného stíhania obv. XXXXX v zmysle § 215 ods.1 písm.c) Tr.por.  a to z dôvodu, že nepochybné, že skutok nespáchal obvinený. 
Preskúmaním spisového materiálu som dospela k záveru, že vo vzťahu ku skutku v bode I. je namieste postup navrhovaný vyšetrovateľom PZ a vo vzťahu ku skutku v bode II. postup podľa § 215 ods.2 písm.a) Tr.por. 
	Ku skutku v bode I. obv. XXXXX vypovedal, že sa ho nedopustil, uviedol, že na miesto prišiel až po bitke.  Podkladom pre vznesenie obvinenia bola výpoveď poškodeného, ktorý vo svojej výpovedi dňa 17.07.2007 uviedol, že ho napadla o.i. tiež osoba menom XXXXX v ďalšej výpovedi dňa 14.09.2007 konkretizoval osobu s prezývkou XXXXX ako XXXXX. Pri konfrontácii vykonanej dňa 10.05.2010 medzi poškodeným XXXXX a XXXXX poškodený výslovne uviedol, že osobu XXXXX osobne nepozná, pričom sa voči nemu nedopustil žiadneho fyzického násilia. Uviedol, že pod prezývkou XXXXX myslel XXXXX a to z dôvodu, že sa domnieval, že pes, ktorý na neho skákal patrí XXXXX, ktorý má prezývku XXXXX 
 
Zločinu lúpeže podľa § 188 ods.1 Tr.zák.sa  dopustí ten, kto proti inému použije násilie alebo hrozbu bezprostredného násilia v úmysle zmocniť sa cudzej veci.
Skutkovou podstatou sa rozumie súhrn typizovaných znakov, ktoré charakterizujú určité ľudské konanie a jeho následok ako trestný čin. Aby bolo možné určité konanie posúdiť ako trestný čin, musia byť naplnené všetky obligatórne znaky skutkovej podstaty  - t.j. subjekt, objekt, objektívna stránka a subjektívna stránka. 
V  prípade daného zločinu lúpeže podľa § 188 Tr.zák. je pre vyvodenie trestnej zodpovednosti páchateľa potrebné okrem naplnenie objektívnej stránky daného zločinu, t.j. konania vo forme, ktoré taxatívne uvádza dané znenie skutkovej podstaty, t.j. použitie násilia alebo hrozby bezprostredného násilia, preukázanie zavinenia vo forme úmyslu, úmyslu zmocniť sa cudzej veci. Medzi konaním páchateľa a následkom trestného činu musí byť preukázaná príčinná súvislosť, pričom zavinenie sa musí vzťahovať na všetky ostatné znaky skutkovej podstaty.  
Vzhľadom na uvedené skutkové zistenia konštatujem, že doposiaľ ani jeden procesne relevantne zabezpečený dôkaz nenasvedčuje skutočnosti, že XXXXX bol účastný konania, kde trestne zodpovedné osoby dňa XXXXX v čase od 20.00 do 20.30h napadli poškodeného XXXXX tým spôsobom, že v dôsledku úderu do hlavy poškodený spadol na zem, kde ho spoločne začali kopať, následne mu chytili ruky a nohy, pritlačili ho k zemi, prehľadali mu odev, pričom mu z vrecka vzali finančnú hotovosť vo výške 1080,-Sk, teda nie je mu možné mu v rámci daného trestného konania preukázať úmyselné konanie, ktoré napĺňa znaky trestného činu lúpeže podľa § 188 ods.1 Tr.zák. formou spolupáchateľstva podľa § 20 Tr.zák. 
Dôkazy zhromaždené vo vyšetrovaní nepripúšťajú ani reálnu možnosť, že obvinený je spolupáchateľ daného trestného činu a preto je namieste záver, že sa stal skutok, ktorým bol spáchaný trestný čin, ale osoba, ktorej bolo vznesené obvinenie - XXXXX, nie je jeho páchateľom. 
Podľa § 215 ods.1 písm.c) Tr.por., prokurátor zastaví trestné stíhanie ak je nepochybné, že skutok nespáchal obvinený.
S poukazom na uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka